Platforma 21

"Platforma 21" (iepriekš zināma kā "Likums un kārtība" un "Katram un katrai") ir 2021. gada 8. janvārī dibināta populistiska, centriska, mēreni nacionāla Latvijas politiskā partija.Partija "Katram un katrai" turpmāk sauksies "Platforma 21" “Platforma 21” ir jaunais nosaukums politiskai partijai, kas senāk bija pazīstama kā “Katram un katrai” un vēl pirms tam arī “Likums un kārtība”. Pēc 14. Saeimas vēlēšanām partijā ir notikušas būtiskas pārmaiņas. Partiju ir atstājis tās dibinātājs Aldis Gobzems, ar kura vārdu daudzi iepriekš asociēja šo organizāciju.

 Vēsture 
Viens no partijas dibinātājiem bija 13. Saeimas deputāts Aldis Gobzems. Par partijas ar nosaukumu "Likums un kārtība" dibināšanu tika paziņots 2021. gada 8. janvārī, tomēr Uzņēmumu reģistrā laikus netika iesniegta visa attiecīgā informācija un tas atlika pieļaujamo reģistrācijas laiku līdz 29. aprīlim.Apollo. LETA: Uz laiku atlikta Gobzema dibinātās partijas reģistrēšana, 2021. gada 29. janvāris 26. februārī partija tika reģistrēta.Delfi: UR reģistrē Gobzema partiju 'Likums un kārtība' A. Gobzems deklarēja partiju kā konservatīvu un uz tradicionālām ģimeniskām vērtībām balstītu. Partija arī aicina vienlaikus uz lielāku valsts kontroli un valsts aparāta samazināšanu, t.i. vienlaikus uz kreisu un labēju politiku.Gobzema jaunās partijas «Likums un kārtība» valdei virzīs arī Stepaņenko un Švecovu Partijas programma iekļauj Latvijas protekcionismu, privāto skolu pārņemšanu valsts īpašumā un identificē tradicionālās vērtības ar kristīgajām.Likums un kārtība: Programma Par vienkāršās tautas un valdošo politiķu pretnostatīšanu partija tiek vainota populismā.NRA: Gobzema partija — dāvana valdošajai politiskajai šķirai, Bens Latkovskis, 14.01.2021

Sākotnēji partiju 13. Saeimā pārstāvēja četri ārpusfrakciju deputāti — Aldis Gobzems, Jūlija Stepaņenko (kura bija arī partijas līdzpriekšsēdētāja), Ļubova Švecova un Karīna Sprūde, bet pēc skandaloza ieraksta sociālajā tīklā Facebook, kurā A. Gobzems aicināja nevakcinētos pret COVID-19 Latvijas iedzīvotājus nēsāt Dāvida zvaigzni, tādējādi pielīdzinot COVID-19 dēļ ieviestos ierobežojumus antisemītismam nacistiskajā Vācijā, 30. jūnijā no partijas izstājās J. Stepaņenko un Ļ. Švecova, nosodot Gobzema rīcību.

2022. gada 19. februāra partijas kongresa pārstāvju sapulcē, tika lemts par partijas nosaukuma maiņu no "Likums un kārtība" uz "Katram un katrai", saglabājot A. Gobzemu kā partijas priekšsēdētāju. Tāpat tika lemts par partijas logo maiņu. Jauno nosaukumu Uzņēmumu reģistrs apstiprināja 16. martā.

2022. gada 27. jūlijā partija iesniedza Centrālajā vēlēšanu komisijā kandidātu sarakstu, ar kuru startēs 14. Saeimas vēlēšanās. Partijas Ministru prezidenta kandidāts ir partijas līderis Aldis Gobzems. Saeimas vēlēšanās 1. oktobrī partijas "Katram un katrai" saraksts ieguva 33578 balsis un 3,67% vēlētāju uzticību, nepārvarot 5% barjeru, bet tās līderis A. Gobzems, uzņemoties atbildību par slikto rezultātu, paziņoja par atkāpšanos no valdes priekšsēdētāja amata un izstāšanos no partijas.

Partijas kongresā 2023. gada 26. martā tika nomainīts partijas nosaukums uz "Platforma 21", skaitlim simbolizējot 21. gadsimtu. Tāpat tika nolemts, ka partija kļūs par centrisku, moderni nacionālu partiju. Par partijas priekšsēdētāju tika ievēlēts Raimonds Lazdiņš.

Partija piedalījās 2025. gada pašvaldību vēlēšanās. Partijas Rīgas saraksts izcēlās ar to, ka tajā tika iekļautas tikai sievietes, kas aɡrāk bija noticis vienīɡi 1. Saeimas vēlēšanās.

 Vēlēšanas 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2022. 14. Saeimas vēlēšanas 3,67 

 Pašvaldību vēlēšanas 

 Rīgas domes vēlēšanas 
 Gads Vēlēšanas Rezultāti (%) Deputāti 2025. 2025. gada Rīgas domes vēlēšanas 0,74 

 2025. gada pašvaldību vēlēšanas 

Partija pašvaldību vēlēšanās piedalījās Ropažu, Saulkrastu un Jēkabpils novada domes vēlēšanās.
Novads/PilsētaVēlēšanu rezultātsDeputātu vietasBalsisProcenti Saulkrastu novads3318,87% Jēkabpils novads9236,71% Ropažu novads410,36%

 Iepriekšējie logo 

 Atsauces 

 Ārējās saites 
 Partijas mājaslapa
 Twitter konts

Kategorija:Latvijas politiskās partijas
Kategorija:Latvijas centriskās partijas
Kategorija:Latviešu nacionālistiskās partijas